|  |
| --- |
| **You may use the template below to notify parents/guardians of the upcoming computer-based FCAT 2.0 Reading Retake test administration. Please modify the red fields and place the letter on school or district letterhead prior to sending. You may also use this language to post to your school or district website or distribute to parents/guardians via email.** |

Chè Paran/Gadyen,

Bi lèt sa a se pou enfòme w elèv ou a pral pran egzamen sou òdinatè [Ratrapaj Lekti FCAT 2.0 e/oubyen Ratrapaj Matematik FCAT] jou ki [administration day(s)/date(s)]. Elèv ou a [pral gen/te gen] yon opòtinite pou l te patisipe nan yon egzamen pratik pou vin familyarize avèk pwogram òdinatè a, kalite materyèl yo, e zouti sou Entènèt li pral rankontre e itilize pandan egzamen an.

Si oumenm oubyen elèv ou a ta renmen revize egzamen pratik CBT a lakay, ou ka ouvri enstriksyon yo sou Entènèt ak yon egzamen pratik (ki rele yon “ePAT”) nan [www.FLAssessments.com/ePAT](http://www.FLAssessments.com/ePAT). Elèv ou a ka pratike toutotan li nesesè anvan egzamen an. Ou ka al gade tou Leson Patikilye pou Elèv nan [www.FLAssessments.com/StudentTutorials](http://www.FLAssessments.com/StudentTutorials).

Silvouplè revize règ k ap suiv yo ak elèv ou a anvan egzamen an:

* **Aparèy Elektwonik**—Si yo jwenn elèv ou a avèk KÈLKESWA aparèy elektwonik, ki gen ladan men ki pa limite a telefòn pòtab e telefòn “smart,” pandan egzamen an OUBYEN pandan poz (pa egzanp, ale nan twalèt, repa midi), yo ap anile egzamen li a, ki vle di yo pap ba l nòt. Pi bon bagay elèv yo ka fè se kite aparèy yo lakay oubyen klete yo nan kazye yo jou egzamen an.
* **Akseptasyon Règleman Egzamen an**—Evalyasyon Ratrapaj yo gen ladan yon Akseptasyon Règleman Egzamen ki di, “Mwen konprann règleman egzamen yo fèk li pou mwen yo. Si mwen pa suiv règleman sa yo, yo ka anile nòt mwen.” Anvan yo bay egzamen an, moun ki ap administre egzamen yo ap li règleman yo pou elèv yo, e yo dwe mande elèv yo pou yo deklare yo konprann règleman egzamen yo nan klike sou yon bwat oubyen yon sèk ki akote deklarasyon an.
* **Diskite Kontni Egzamen an Aprè Egzamen––**Dènye pòsyon règleman egzamen yo li pou elèv anvan yo deklare akseptasyon an di, “Aprè egzamen an, ou pa ka diskite sijè egzamen yo ak pèsonn. Sa gen ladan kèlkeswa kalite kominikasyon elektwonik, tankou voye mesaj tèks, lèt elektwonik, oubyen poste sou Entènèt, pa egzanp sou sit Entènèt tankou ‘Facebook,’ ‘Twitter,’ oubyen ‘Instagram’. Si yo jwenn ou ap pataje enfòmasyon sou sijè egzamen yo, menmsi se pa ak entansyon pou triche, yo ap anile egzamen ou.” Silvouplè asire w elèv ou a konprann règ sa a anvan egzamen an e raple elèv ou a “diskisyon” sou sijè yo gen ladan nenpòt kalite kominikasyon elektwonik, tankou voye mesaj tèks, lèt elektwonik, oubyen poste sou sit Entènèt “blog” oubyen medya sosyal yo, eks.
* **Anilasyon Egzamen––**Elèv yo responsab pou travay poukont yo nan egzamen an e pou yo pwoteje repons yo pou lòt moun pa wè yo. Si yo jwenn elèv yo ap triche pandan egzamen an, yo ap anile egzamen yo. “Florida Department of Education (FDOE)” (Depatman Edikasyon Florid) anplwaye yon konpayi sekirite egzamen, “Caveon Test Security” (Sekirite Egzamen Caveon), pou analize rezilta egzamen elèv yo pou detekte modèl repons ki eksepsyonèlman similè. Yo ap anile rezilta elèv nan yon lekòl yo jwenn avèk modèl repons ki ekstrèmman similè.
* **Kite Kanpous la**—Si elèv ou a kite kanpous la anvan li fini egzamen an (pou repa midi, yon randevou, oubyen maladi, eks.), yo PAP pèmèt li fini sesyon sa a. Si elèv ou a pa santi l byen nan jou egzamen an, li ka pi bon pou li tann e pran egzamen an nan yon jou ratrapaj. Silvouplè sonje pou w pa pran randevou nan jou egzamen yo.

Si w gen nenpòt kesyon konsènan administrasyon egzamen sa a, ou ka kontakte [School Contact] nan [Contact Info]. Pou plis enfòmasyon sou pwogram evalyasyon atravè tout eta a, vizite sit Entènèt FDOE a nan <http://fcat.fldoe.org/>.

Mèsi dèske w sipòte elèv ou a pandan li ap prepare pou egzamen.

Sensèman,

[Principal Name]